དེ་ཡང་ཕྱི་ལོ་༢༠༡༢ལོའི་གསུམ་བཅུའི་དུས་དྲན་ཉིན་མོ་དང་བསྟུན།གླིང་ཚ་ཚེ་བརྟན་རྡོ་རྗེ་མ་བུ་གསུམ་གྱིས་རྒྱ་གཞུང་ལ་དགོས་འདུན་དོན་ཚན་༥བཏོན་ཏེ།བཞུགས་སྒར་དྷ་རམ་ས་ལ་ནས་འགོ་འཛུགས་ཀྱིས་བོད་ནང་ཞི་བའི་གོམ་བགྲོད་ཟླ་༢རིང་བྱས་མཐར་རྒྱ་བལ་ས་མཚམས་སུ་འབྱོར་སྐབས།བལ་ཡུལ་མཐའ་སྲུང་དམག་གིས་གཅར་རྡུང་བཏང་སྟེ་བཙན་དབང་ཐོག་ཕྱིར་འཕུད་བཏང་ཡོད་པ་དང་།དེ་ནས་ཚེ་བརྟན་རྡོ་རྗེས་ཨ་མ་ལགས་དང་གཅུང་མོ་གཉིས་མགྲོན་ཁང་ཞིག་ཏུ་བཞག་ནས་མཚན་མོ་ཞིག་ལ་ཁོ་རང་གཅིག་པུ་བལ་ཡུལ་ནང་བསྐྱོད་ཡོད་སྟབས།མ་སྨད་གཉིས་ཕྱིར་དྷ་རམ་ས་ལར་མ་ལོག་ཐབས་མེད་ཆགས་ཡོད་པ་དང་།བཞུགས་སྒར་དུ་འབྱོར་བའི་ཉིན་མོ་ནས་བཟུང་ཨ་མ་ལྡོམ་པོ་སྐྱིད་ཀྱིས་སྔ་གཞུག་ཏུ་ཟས་བཅད་ངོ་རྒོལ་དང་།རྐྱང་ཕྱག་འཚལ་ཏེ་ཁོང་མ་བུ་གསུམ་གྱིས་རྒྱ་གཞུང་ལ་བཏོན་པའི་དགོས་འདུན་དོན་ཚན་ལྔ་འགྲུབ་ཐབས་སུ་བརྩོན་ཡོད་པ་རེད།